  Анжелика Тихонова корреспондент Удмуртиын коронавирусэн черлан учыръёсты шараян 1-тӥ инвожолы кык поллы йылыны быгатоз шуыса чаклало. Но эмъюртъёс соосты пумитаны быдэсак дасесь. Со сярысь элькунлэн тӧроез Александр Бречалов мерлыко вотэсъёсын меӵак эфирез дыръя вераз. Мукет улосвылъёсын ӵошатыса, элькунамы выль висисьёслэн лыдзы трослы уг йылы, но ганяк кариськыны али вазь на, пусйиз улосвыллэн тӧроез. Выль висисьёсты шараянлэн азинскемез <...> матысь толэзьёсы возиськоз. Нуналъёсы гинэ ӧвӧл, толэзьёсы. Кылем толэзь ӵоже пусъем лыдпусъёсты, выль висисьёслэсь ватсаськемзэс лыдэ басьтыса, 1-тӥ инвожолы шараям висисьёслэн лыдзы кык поллы йылоз шуыса малпаны быгатӥськом Александр Бречалов, Удмуртилэн тӧроез   Та дыре Удмуртиысь вить эм ужъюртъёсын – паласькись висёнъёсъя элькун эмъюртын, Дэриысь ёрос эмъюртын, Ижкарысь 2, 7, 8 номеро эмъюртъёсын коронавирусэн висьёсты эмъяны 935 интыос дасямын. Соос пӧлысь 663-ез – кислород сётыны луонлыкен. Тыосты шокатӥсь 228 аппаратъёс дасямын. Али соос пӧлысь огез гинэ уже кутӥське. Висисьёслы интыосты одӥг но ӝыны сюрсозь вуттон сярысь пумкылъян кутэмын ини Али элькунын ватсаса 565 интыос дасяло: Воткаын – 205, Глазкарын – 125, Можгаын – 80, Сарапулын – 80, Киясаын – 50 но Балезиноын – 25. Со пӧлысь 315-ез – кислород сётыны луонлыкен. Ужъёсты пӧсьтолэсь шорозь быдэстозы. Али Удмуртиын коронавирус инфекцилы тестъёс тямыс лабораториос лэсьто, соос нуналаз одӥг сюрслэсь трос тестъёс ортчыто. Эшшо куинь лабораториосы ватсаса ужан тӥрлык вуттӥм ке, тестъёслэсь лыдзэс кык поллы будэтом Александр Бречалов, Удмуртилэн тӧроезТа дыре тестъёсты Удмуртие мукет кунъёсысь вуэм, висисьёсын кусып возем но «внебольничная пневмония» диагнозэн адямиослы одно ик лэсьто. Со сяна, черланы быгатӥсь эм удысын ужасьёс арнялы быдэ тест пыр ортчо, нош ОРВИ-лэн тодметъёсыз кылдо ке – соку ик. Лабораториосмылэсь кужымзэс юнматыса, тестъёсты одно ик ортчыны кулэ муртъёслэсь лыдзэс будэтыны быгатом. Ми интернат-юртъёсын, психоневрологической диспансеръёсын, кылкутонэз быдэсъянъя федерал ёзэслэн ужъюртъёсаз тросэн тестъёс ортчытъяны, капчиен черланы быгатӥсь муртъёсты, озьы ик нылпи садъёсысь визьнодасьёсты но армие ӧтемъёсты эскерыны чакласьком Александр Бречалов, Удмуртилэн тӧроезТодэ вайытом, Удмуртиын мукет улосвылъёсысь вуисьёсты чакланэз кужмоято.  Тегъёс: Ижкар Удмуртия коронавирус тазалыкезутён эмъяськонниос АлександрБречалов  